
Daugavpils, 2025
I. 
Vispārīgā informācija

1. [bookmark: _Ref274582254]Iepirkuma identifikācijas Nr. SIA DDzKSU 2025/006M.
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālrunis, fakss
	80007287

	Elektroniskā pasta adrese
	pasts@ddzksu.lv

	Kontaktpersona
	Vecākais iepirkumu speciālists Ingrīda Nežberte

	Tālruņa Nr.
	65407290

	e-pasta adrese
	ingrida.nezberte@ddzksu.lv

	Darbs
	Pirmdiena
Otrdiena
Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Būvinženieris Nadežda Gaļimska (ar specifikāciju saistītos jautājumos)

	Tālruņa Nr.
	654 34977



3. Iepirkuma metode: Saskaņā ar Publisko iepirkumu likuma 9.pantu.
4. Pretendents nav tiesīgs iesniegt piedāvājumu variantus. 

II. Iepirkuma priekšmets

5. Iepirkuma priekšmets: piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un papildus apgaismojuma tīklu izbūvi. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums).
6. Iepirkuma priekšmets nav sadalīts daļās. Iepirkuma priekšmeta nedalīšana daļās ļauj efektīvāk un savlaicīgi sasniegt pasūtītāja mērķus.
7. Iepirkuma nomenklatūra: CPV pamatkods: 45233220-7 (ceļu seguma būvdarbi); papildkods: 45231400-9 (elektrolīniju būvdarbi). 
8. Paredzamā līgumcena eiro bez PVN: līdz EUR 80000.00 (astoņdesmit tūkstoši eiro).
9. Iepirkuma līgumu izpildes laiks, vieta un svarīgākie nosacījumi paredzēti iepirkuma tehniskajā specifikācijā (2.pielikums) un iepirkuma līguma projektā (6.pielikums). Iepirkuma līgumu slēdz pēc tam, kad pieņemts lēmums par uzvarētāju.
10. Līguma darbības termiņš: līdz pilnīgai saistību izpildei, atbilstoši tehniskās specifikācijas prasībām.

III. Informācijas apmaiņas nosacījumi

11. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā pa pastu vai elektroniski.
12. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti: Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
13. Pasūtītājs sniegs atbildes uz ieinteresēto pretendentu rakstveida uzdotajiem jautājumiem vai papildu informāciju trīs darba dienu laikā no jautājuma saņemšanas, bet ne vēlāk kā četras dienas pirms piedāvājumu iesniegšanas termiņa beigām. 
14. Papildu informāciju pasūtītājs nosūtīs ieinteresētajam pretendentam, kas uzdevis jautājumu, un vienlaikus ievietos šo informāciju vietā, kur ir pieejams iepirkuma nolikums, norādot arī uzdoto jautājumu.
15. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
16. Ieinteresēto piegādātāju pienākums ir pastāvīgi sekot līdzi aktuālajai informācijai https://www.eis.gov.lv/EKEIS/Supplier/Organizer/1401 un ievērot to, sagatavojot piedāvājumu.
17. Mutvārdos sniegtā informācija iepirkuma ietvaros nav saistoša.
18. Nosacījumi tās informācijas aizsardzībai, kuru Pasūtītājs nodevis piegādātājiem kopā ar tehniskajām specifikācijām, kā arī iepirkuma procedūras laikā – nav paredzēti. 
19. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti. Ja attiecībā uz iepirkuma priekšmetu vai kādu no iepirkuma priekšmeta daļām ir nepieciešams ievērot komercnoslēpumu, pretendents to norāda savā piedāvājumā.

IV. Piedāvājumu iesniegšanas laiks un kārtība

20. Piedāvājumus drīkst iesniegt, sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
21. Saskaņā ar Publisko iepirkumu likuma 39.panta pirmo daļu, piedāvājumi ir iesniedzami TIKAI ELEKTRONISKI, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem un noraidīti.
22. Piedāvājumu iesniegšanas pēdējais termiņš – ne vēlāk kā līdz 2025.gada 31.janvārim, plkst. 10:00 pēc vietējā laika. 
23. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2025.gada 31.janvārī, plkst. 14:00. 
24. Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
25. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
26. Piedāvājumu vērtēšanu un lēmuma pieņemšanu komisija veic slēgtā sēdē.

V. Prasības attiecībā uz piedāvājuma noformējumu

27. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
27.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma sadaļā ievietotās formas;
27.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
27.3. iesniedzot piedāvājumu, pretendentam ir jāievēro, ka piedāvājumu šifrēšana nav paredzēta;
28. Sagatavojot piedāvājumu, pretendents ievēro, ka:
28.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā, finanšu piedāvājums EXCEL formātā);
28.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
28.3. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
29. Pretendents līdz piedāvājumu iesniegšanas termiņa beigām var atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. 
30. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
31. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
32. Pasūtītājs, ja tam rodas šaubas par iesniegtā dokumenta autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu.
33. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
34. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
35. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

VI. Prasības piedāvājuma nodrošinājumam un saistību izpildes nodrošinājumam

36. Prasības piedāvājuma nodrošinājumam:
36.1. Pretendents iesniedz vai iemaksā piedāvājuma nodrošinājumu: 
36.1.1. Iepirkuma “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi” – EUR 1600.00 apmērā.
36.2. jāiesniedz bankas galvojums vai apdrošināšanas polise, vai iemaksājot naudas summu SIA “Daugavpils dzīvokļu un komunālās saimniecības uzņēmums” norēķinu kontā AS SWEDBANK, HABALV22, bankas norēķinu kontā LV08 HABA 0551 0024 3059 6 ar atzīmi – piedāvājuma nodrošinājums iepirkumā “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, SIA DDzKSU 2025/006M.
36.3. Piedāvājuma nodrošinājuma spēkā esības termiņš ir 6 (seši) mēneši, skaitot no piedāvājumu atvēršanas dienas.
36.4. Iemaksātais piedāvājuma nodrošinājums tiks atmaksāts divu nedēļu laikā pēc pretendenta rakstiska iesnieguma saskaņā termiņa iztecēšanu kas ir noradīts 36.3.apakšpunktā.
36.5. Iepirkuma piedāvājums, kam nebūs nodrošinājuma, vai tiks iesniegts Nolikuma prasībām neatbilstošs nodrošinājums, tiks atzīts par iepirkuma prasībām neatbilstošu un tiks noraidīts.
36.6. Piedāvājuma nodrošinājums ir spēkā līdz īsākajam no šādiem termiņiem:
36.6.1. Nolikuma 36.3.apakšpunktā noteiktajam termiņam;
36.6.2. līdz iepirkuma līguma noslēgšanai.
36.7. Nodrošinājuma devējs izmaksā pasūtītājam piedāvājuma nodrošinājuma summu, ja: 
36.7.1. pretendents atsauc savu piedāvājumu, kamēr ir spēkā piedāvājuma nodrošinājums;
36.7.2. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.
36.8. Iepirkuma līgumam paredzēta Līguma saistību izpildes garantijas iesniegšana 10% (desmit procentu) apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma nodrošinājuma garantijas oriģinālu Pasūtītājs atgriež pēc Izpildītāja pieprasījuma pēc tās termiņa iztecējuma.
36.9. Ja Darbuzņēmējam Darbu veikšanai ir nepieciešams avanss, Pasūtītājs 20 (divdesmit) darba dienu laikā pēc Līguma parakstīšanas, atbilstoša rēķina un Līgumā noteikto dokumentu saņemšanas no Darbuzņēmēja samaksā Darbuzņēmējam avansu 30 % apmērā no Līguma summas (ar PVN). Darbuzņēmējam ir tiesības saņemt avansa maksājumu, ja vienlaikus ar avansa rēķinu Darbuzņēmējs iesniedz Pasūtītājam: Pasūtītājam par labu noformētu neatsaucamu, pirmā pieprasījuma, beznosacījuma avansa (priekšapmaksas) maksājuma atmaksas garantijas dokumentu avansa summas apmērā (periods ne mazāk kā līdz Darbu nodošanai Pasūtītajam ar pieņemšanas nodošanas aktu); par labu Pasūtītājam noformētu neatsaucamu pirmā pieprasījuma beznosacījuma garantiju par savu no šī Līguma izrietošo saistību izpildi; būvdarbu uzsākšanai un iesniegšanai Būvvaldē nepieciešamos dokumentus; Pušu rakstveida saskaņojums par Darbu uzsākšanas datumu.

VII. Prasības pretendentiem un iesniedzamā informācija, kas nepieciešama, lai novērtētu pretendentu

37. Pretendentu izslēgšanas gadījumi tiks pārbaudīti Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likumā noteiktajā kārtībā. Ar normatīvajiem aktiem var iepazīties: https://likumi.lv/doc.php?id=287760.
38. Atbilstoši Publisko iepirkumu likuma 9.panta astotajai daļai, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz šā likuma 42.panta trešajā daļā minētajām personām.
39. Informējam, ka pārbaude tiks veikta arī attiecībā uz Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Ar normatīvo aktu var iepazīties: https://likumi.lv/doc.php?id=287760 un https://likumi.lv/doc.php?id=280278. Kā arī komisija vērtēs vai līguma slēgšanas tiesības var tikt piešķirtas ievērojot 2022.gada 8.aprīļa Eiropas Komisija Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā: https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010.
40. Iesniedzamie dokumenti dalībai iepirkumā: 
40.1. Pilnvara (ja nepieciešams), kas apliecina, pilnvarotās personas tiesības parakstīt iepirkuma piedāvājumu, ja to paraksta pilnvarotā persona;
40.2. Pretendenta pieteikums dalībai iepirkumā (1.pielikums) ar drošu elektronisko parakstu;
40.3. Kvalifikāciju apliecinošie dokumenti (atlases dokumenti) atbilstoši iepirkuma Nolikuma 41.punkta prasībām;
40.4. Tehniskais piedāvājums:
40.4.1. atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” sastādītas tāmes, ievērojot tehniskajā specifikācijā noteiktās prasības. Tāmes jāiesniedz Excel formātā ar drošu elektronisko parakstu;
40.4.2. objekta apsekošanas akts (5.pielikums). Objekta apsekošana ir obligāta;
40.4.3. Būvdarbu izpildes kalendārais grafiks;
40.5. Finanšu piedāvājums atbilstoši nolikuma 3.pielikumam - parakstīts ar drošu elektronisko parakstu;
40.6. Piedāvājuma nodrošinājums.
41. Pretendentu kvalifikācijas (atlases) prasības un iesniedzamie dokumenti kvalifikācijas apliecināšanai: 
	Pretendentu kvalifikācijas
(atlases) prasības
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām

	41.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
	Informāciju par Latvijā reģistrēta vai pastāvīgi dzīvojoša pretendenta reģistrācijas faktu Pasūtītājs iegūs publiskās datubāzēs. 
Ārvalstī reģistrētam vai pastāvīgi dzīvojošam pretendentam jāiesniedz ziņas par to, vai pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām (ja pretendents ir juridiskā persona).

	41.2. Pretendents ir reģistrēts būvkomersantu reģistrā vai līdzvērtīgā reģistrā ārvalstīs. Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja attiecīgās personas plānots iesaistīt būvdarbu izpildē.
	Informāciju par Latvijas Republikā reģistrētu pretendentu reģistrāciju Latvijas Republikas Būvkomersantu reģistrā atbilstoši normatīvo aktu prasībām, iepirkuma komisija iegūs būvniecības informācijas sistēmas publiski pieejamā datubāzē www.bis.gov.lv. 
Ārvalstīs reģistrēts pretendents iesniedz:
1. Attiecīgas ārvalsts kompetentās institūcijas izdotu licences vai kāda cita dokumenta kopiju, kas apliecina, ka pretendenta darbības joma ir būvniecība, ja attiecīgās valsts, kurā Pretendents reģistrēts, normatīvie akti tādu pieprasa;
2. Apliecinājumu, ka gadījumā, ja pretendents tiks atzīts par uzvarētāju, tas 10 (desmit) darba dienu laikā no dienas, kad stāsies spēkā iepirkuma komisijas lēmums par līguma slēgšanas tiesību piešķiršanu, reģistrēsies Latvijas Republikas Būvkomersantu reģistrā.

	41.3. Pretendenta vidējais finanšu apgrozījums par trim iepriekšējiem finanšu gadiem nav mazāks par 70% (septiņdesmit procentiem) bez PVN no paredzamas līgumcenas.
Ja piegādātāja dibināšanas vai darbības uzsākšanas laiks neļauj sniegt informāciju par trim iepriekšējiem finanšu gadiem, tad prasība ir attiecināma uz pretendenta nostrādāto periodu.
	Pretendenta apliecinājums par savu vidējo finanšu apgrozījumu (ne mazāks par 70% (septiņdesmit procentiem) bez PVN no paredzamas līgumcenas) par trim iepriekšējiem finanšu gadiem, ciktāl informācija par šo apgrozījumu ir iespējama, ņemot vērā piegādātāja dibināšanas vai darbības uzsākšanas laiku.
Apliecinājumam ir jāpievieno Pretendenta izziņa ar apgrozījuma aprēķinu pa finanšu gadiem.

	41.4. Pretendentam iepriekšējo 5 (piecu) gadu laikā (2020., 2021., 2022., 2023. un 2024.gadā) un 2025.gadā līdz piedāvājuma iesniegšanas brīdim ir pieredze:
· piesaistīta zemesgabala teritorijas labiekārtošanā ar asfaltbetona seguma atjaunošanu un autostāvvietu ierīkošanu vismaz 2 (divos) objektos;
· apgaismojuma tīklu izbūvē vismaz 1 (vienā) objektā.

Darbiem jābūt pabeigtiem un nodotiem Pasūtītājam.
Ja piedāvājumu iesniedz Piegādātāju apvienība vai personālsabiedrība, tad minētā prasība attiecināma uz piegādātāju apvienības vai personālsabiedrības kopējo pieredzi.
Ja Pretendents dibināts vēlāk, pieredzes prasība attiecināma uz faktisko darbības periodu.
	Pieredzi apliecinošo līgumu saraksts ar ziņām par pieredzi apstiprinošo objektu tehniskiem rādītājiem (nolikuma 7.pielikums).

Pieredzes apliecināšanai pievienot (pēc izvēles):
· dokumenta par veikto būvdarbu nodošanu ekspluatācijā (akts par objekta pieņemšanu ekspluatācijā vai līdzvērtīgs) kopiju;
· vai attiecīgas atsauksmes;
· vai citus dokumentus, kas apliecina iegūto pieredzi.
Ārvalstu pretendenti iesniedz attiecīgus līdzvērtīgus dokumentus.

Atbilstoši Publisko iepirkumu likuma 46.panta 4.daļai, Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	41.5. Pretendents nodrošina kvalificētu būvspeciālistu piesaisti līguma izpildei.
	Iepirkuma līgumā iesaistāmo būvspeciālistu saraksts (nolikuma 4.pielikums – kvalifikācijas apraksts), vismaz šādās jomās: ceļu būvdarbu vadīšanā un elektroietaišu izbūves darbu vadīšanā līdz 1 kV, kā arī speciālists, kuram piešķirta vismaz Cz elektrodrošības grupa.

	41.6. Pretendentam jānodrošina, ka līguma izpildē tiek iesaistīti vismaz atbildīgie būvdarbu vadītāji, kuri ir tiesīgi veikt ceļu būvdarbu vadīšanu un elektroietaišu izbūves darbu vadīšanu līdz 1 kV, kā arī speciālists, kuram piešķirta vismaz Cz elektrodrošības grupa.
	[bookmark: _Hlk104132195]Pretendentam jāiesniedz speciālista kvalifikācijas apraksts saskaņā ar nolikuma 8.pielikumu;
Latvijas Republikā reģistrēta būvspeciālista sertifikāta reģistrācijas faktu Latvijas Republikas Būvspeciālistu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv.
Ārvalstī reģistrēta būvspeciālista – profesionālajai kvalifikācijai jāatbilst būvspeciālista reģistrācijas valsts prasībām profesionālo pakalpojumu sniegšanā un pretendentam jāiesniedz dokuments, kas apliecina būvspeciālista profesionālo kvalifikāciju mītnes valstī un tiesības sniegt konkrētos pakalpojumus, kā arī dokumenta tulkojums latviešu valodā.

	41.7. Ņemot vērā, ka iepirkuma procedūra SIA DDzKSU 2025/006M tiek veikta nodrošinot zaļā iepirkuma principu ieviešanu, pretendentam ir jāņem vērā, ka veicot būvdarbus, ir jāievēro videi draudzīgas (zaļās) būvniecības pamatprincipi, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam.
Iepirkuma procedūrai tiek piemēroti zaļā publiskā iepirkuma kritēriji atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”.
	Pretendenta piedāvājumam ir jāpievieno rakstisks apliecinājums, ka Pretendents, veicot būvdarbus, ievēros videi draudzīgus (zaļās) būvniecības pamatprincipus, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam.

	41.8. Pretendentam uzvaras gadījumā ir jānodrošina sava un piedāvājumā norādīto būvspeciālistu profesionālās civiltiesiskās atbildības apdrošināšana saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu darba dienu laikā pēc līguma noslēgšanas jāiesniedz Pasūtītājam polišu kopijas (uzrādot oriģinālus). Minētais līgums jāuztur spēkā visu darbu un garantijas laiku.
	Apdrošināšanas polišu kopijas, kas apliecina, ka pretendenta un tā piedāvāto būvspeciālistu civiltiesiskā atbildība ir apdrošināta, vai iesniedz apliecinājumu par iespēju veikt savu un piedāvājumā norādīto būvspeciālistu civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku.



42. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
43. Ja piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekam pārstāvēt piegādātāju apvienību un dalībnieku vārdā parakstīt piedāvājuma dokumentus. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, proti, jebkurš piegādātāju apvienības dalībnieks.
44. Ja Pretendents līguma izpildē plāno iesaistīt apakšuzņēmējus, Pretendents savā piedāvājumā (nolikuma 1.pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 (desmit tūkstoši) eiro no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo līguma daļu procentos un naudas izteiksmē. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.

VIII. Piedāvājumu vērtēšana un izvēle, lēmuma pieņemšana

45. Iepirkumu komisija veic pretendentu kvalifikācijas atbilstības pārbaudi, vērtējot iesniegtos dokumentus un/vai pārbaudot informāciju publiski pieejamos reģistros. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
46. Pretendenta piedāvājums tiek noraidīts, ja Pretendents neatbilst Nolikumā noteiktajām kvalifikācijas prasībām vai iesniegto kvalifikācijas dokumentu saturs neatbilst nolikuma VI. un VII.nodaļas prasībām.
47. Pēc Pretendenta kvalifikācijas atbilstības pārbaudes Iepirkumu komisija veic pretendentu Tehniskā piedāvājuma vērtēšanu.
48. Pretendents tiek noraidīts, ja:
48.1. Tehniskais piedāvājums vai tā daļa nav iesniegts;
48.2. Tehniskais piedāvājums neatbilst tehniskajā specifikācijā izvirzītajām tehniskajām prasībām;
48.3. Tehniskajā piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
49. Pēc Pretendenta Tehniskā piedāvājuma atbilstības izvērtēšanas Iepirkumu komisija veic pretendentu Finanšu piedāvājuma vērtēšanu.
50. Finanšu piedāvājumā pieļautās aritmētiskās kļūdas tiek labotas saskaņā ar PIL normatīvo regulējumu, paziņojot par to Pretendentam. Vērtējot pretendenta piedāvājumu, Pasūtītājs ņems vērā veiktos labojumus.
51. Pretendents tiek noraidīts, ja Finanšu piedāvājums vai tā daļa nav iesniegts.
52. Vērtējot pretendenta piedāvājumu, komisija ņem vērā piedāvājuma līgumcenu eiro bez PVN.
53. Iepirkuma komisija izvēlas piedāvājumu, kas pilnībā atbilst nolikumā izvirzītajām prasībām un vērtēšanas kritērijam un nav izslēdzams no dalības iepirkumā saskaņā ar PIL 9.panta astoto daļu un Latvijas Republikas Nacionālo sankciju likuma 11.1pantā noteikto. Piedāvājumu izvēles kritērijs – saimnieciski visizdevīgākais piedāvājums, kuru nosaka, ņemot vērā piedāvātās līgumcenas, pretendenta pieredzes, piedāvāto gaismekļu kalpošanas laika un piedāvāto gaismekļu lumenu saglabāšanas līmeņa kritērijus.
54. Saimnieciski visizdevīgāko piedāvājumu iepirkumā Komisija nosaka saskaņā ar šādiem nosacījumiem un kritērijiem:
54.1. saimnieciski visizdevīgākā piedāvājuma noteikšanai tiek savstarpēji salīdzināti un ar punktu skaitu novērtēti tikai to pretendentu piedāvājumi, kuri atbilst nolikumā noteiktajām prasībām;
54.2. vērtēšanā tiks izmantota pretendenta piedāvājumā ietvertā un tam pievienotā informācija;
54.3. maksimālais iespējamais piedāvājuma kopējais punktu skaits – 100 (viens simts);
54.4. par saimnieciski visizdevīgāko piedāvājumu atzīst to piedāvājumu, kurš attiecīgajā iepirkuma priekšmeta daļā ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto vērtējumu kopsummas šādos piedāvājuma vērtēšanas kritērijos:
	Nr. p.k.
	Vērtēšanas kritērijs
	Maksimālā skaitliskā vērtība (N)
	Punktu aprēķins/ piešķiršana
	Vērtējamais dokuments

	A
	Piedāvātā līgumcena, EUR (bez PVN)
	80
	Punktus piešķir pēc formulas: A=Ax/Ay x 80, kur
A – pretendenta iegūtais punktu skaits;
80 – maksimālais iegūstamais punktu skaits;
Ax – zemākā piedāvātā līgumcena;
Ay – vērtējamā pretendenta līgumcena

Piedāvātā līgumcena tiek vērtēta pēc aritmētisku kļūdu pārbaudes.
Aprēķinātais punktu skaits tiks noapaļots ar divām zīmēm aiz komata, piemērojot vispārīgi pieņemtos matemātikas noapaļošanas principus.
	Finanšu piedāvājums
(3.pielikums)

	B
	Pretendenta pieredze piesaistīta zemesgabala teritorijas labiekārtošanā ar asfaltbetona seguma atjaunošanu un autostāvvietas ierīkošanu
	5
	Pretendentam iepriekšējo 5 (piecu) gadu laikā (2020., 2021., 2022., 2023. un 2024.gadā) un 2025.gadā līdz piedāvājuma iesniegšanas brīdim ir pieredze piesaistīta zemesgabala teritorijas labiekārtošanā ar asfaltbetona seguma atjaunošanu un autostāvvietu ierīkošanu. Ja Pretendents dibināts vēlāk, pieredzes prasība attiecināma uz faktisko darbības periodu (Nolikuma 41.4.apakšpunkts):
· 2 (divi) realizēti līgumi (obligātā prasība) – 3 punkti;
· 3 (trīs) realizēti līgumi – 4 punkti;
· 4 (četri) un vairāk realizēti līgumi – 5 punkti.
	Pretendenta (apakšuzņēmēja) pieredzes apraksts
(7.pielikums)

	C
	Pretendenta pieredze apgaismojuma tīklu izbūvē
	5
	Pretendentam iepriekšējo 5 (piecu) gadu laikā (2020., 2021., 2022., 2023. un 2024.gadā) un 2025.gadā līdz piedāvājuma iesniegšanas brīdim ir pieredze apgaismojuma tīklu izbūvē. Ja Pretendents dibināts vēlāk, pieredzes prasība attiecināma uz faktisko darbības periodu (Nolikuma 41.4.apakšpunkts).
· 1 (viens) realizēts līgums (obligātā prasība) – 3 punkti;
· 2 (divi) realizēti līgumi – 4 punkti;
· 3 (trīs) un vairāk realizēti līgumi – 5 punkti.
	Pretendenta (apakšuzņēmēja) pieredzes apraksts
(7.pielikums)

	D
	Gaismekļa kalpošanas laiks
	5
	Gaismekļa kalpošanas laiks, par ko tiek iesniegti atbilstības pierādījumi:
· 100 000 h L90B10 pie 25°C – 0 punkti;
· augstāka h un LxxB10 vērtība – 5 punkti.
	Piedāvāto gaismekļu apraksts (9.pielikums)

	E
	Gaismekļa lumenu saglabāšanas līmenis
	5
	· Lumenu saglabāšana ≥L90 B10 C10 (100 000 h) – 0 punkti;
· Lumenu saglabāšana (augstāka h un LxxB10 vērtība) – 5 punkti.
(Apliecinājums – akreditētas atbilstības novērtēšanas institūcijas izsniegta piedāvātā gaismekļa un testa atskaite).
	Piedāvāto gaismekļu apraksts (9.pielikums)

	Maksimālais iegūstamo punktu kopskaits (K) = 100
	Kopējais galīgais katra pretendenta iegūtais punktu skaits tiek aprēķināts sekojoši:
K = A + B+C+D+E



55. Kritēriju novērtēšanu veic katrs iepirkumu komisijas loceklis individuāli, aizpildot individuālo vērtēšanas tabulu, piešķirot novērtējuma punktus attiecīgajam kritērijam noteiktās skaitliskās vērtības robežās atbilstoši saimnieciski visizdevīgākā piedāvājuma noteikšanas kārtības metodikai. Ņemot vērā katra iepirkumu komisijas locekļa veikto individuālo novērtējumu katram kritērijam, rezultātā katram kritērijam tiek aprēķināta vidējā aritmētiskā vērtība.
56. Ja Komisija konstatē, ka piedāvājumu izvērtēšanas kritērijam divu vai vairāku piedāvājumu novērtējums attiecīgajā iepirkumā ir vienāds, tad līguma slēgšanas tiesības tiek piešķirtas pretendentam, kuram lielākais punktu skaits tika piešķirts kritērijā “Piedāvātā cena kopā, EUR (bez PVN)”.
57. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu, kā arī EIS e-konkursu apakšsistēmā https://www.eis.gov.lv/EKEIS/Supplier/Organizer/1401 internetā nodrošina brīvu un tiešu elektronisku piekļuvi minētajam lēmumam. 


IX. Pretendenta pienākumi un tiesības

58. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildu informāciju. 
59. Ja pasūtītājs nepieciešamo informāciju par pretendentu ir ieguvis tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
60. Segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
61. Iepirkuma līguma izpildes laikā pretendents varēs nomainīt iesniegtajā piedāvājuma nominētus speciālistu/us un apakšuzņēmēju/us vienīgi ar pasūtītāja rakstveida piekrišanu. Iepirkuma līguma izpildē iesaistītā personāla un apakšuzņēmēju nomaiņu pasūtītājs veic pēc analoģijas Publisko iepirkumu likuma 62.panta regulējumam. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
62. Pretendentam ir tiesības pārsūdzēt Administratīvajā rajona tiesā iepirkuma komisijas lēmumu Administratīvā procesa likuma noteiktajā kārtībā.
63. Citas pretendenta tiesības, kas noteiktas PIL un citos Latvijas Republikā spēkā esošajos normatīvajos aktos.

X. Iepirkuma komisijas pienākumi un tiesības

64. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
65. Pārbaudīt nepieciešamo informāciju par pretendentu kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.
66. Pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju, ja pasūtītājam rodas šaubas par iesniegtās dokumenta kopijas autentiskumu.
67. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, iepirkuma komisija ir tiesīga pieprasīt, lai pretendents, vai kompetenta institūcija izskaidro vai papildina pretendenta piedāvājuma iesniegtu informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. 
68. Labot aritmētiskās kļūdas pretendenta piedāvājumā, informējot par to pretendentu.
69. Pieaicināt atzinumu sniegšanai neatkarīgus ekspertus ar padomdevēja tiesībām.
70. Noteikt Nolikuma prasībām atbilstošu piedāvājumu un pieņemt starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajiem piedāvājuma izvēles kritērijiem būtu piešķiramas līguma slēgšanas tiesības.
71. Pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi, vai iesniegtie piedāvājumi neatbilst iepirkuma nolikuma vai tā pielikumos noteiktajām prasībām, ja pasūtītājam nav pietiekami finanšu resursi, vai zudusi nepieciešamība pēc pakalpojumu saņemšanas, kā arī citos gadījumos saskaņā ar normatīvajiem aktiem.
72. Ja izraudzītais pretendents atsakās slēgt iepirkuma līgumu ar pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo saimnieciski visizdevīgāko piedāvājumu. 
73. Citas iepirkuma komisijas tiesības, kas noteiktas PIL un citos Latvijas Republikā spēkā esošajos normatīvajos aktos.

XI. Citi noteikumi

74. Izraudzītajam pretendentam 10 (desmit) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Šī punktā noteiktā termiņa neievērošana tiks uzskatīta par atteikšanos parakstīt iepirkuma līgumu.
75. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMĀ:
1. Pieteikums (1.pielikums);
2. Tehniskā specifikācija (2.pielikums);
3. Finanšu piedāvājums (3.pielikums);
4. Iepirkuma līgumā iesaistāmo speciālistu saraksts (4.pielikums);
5. Objekta apsekošanas akts (5.pielikums);
6. Līguma projekts (6.pielikums);
7. Pretendenta (apakšuzņēmēja) pieredzes apraksts (7.pielikums);
8. Speciālista kvalifikācijas apraksts (8.pielikums);
9. Piedāvāto gaismekļu apraksts (9.pielikums).

1.PIELIKUMS iepirkuma nolikumam
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

PIETEIKUMS
Daugavpilī
Komersants
________________________________________________________________________________
(nosaukums)
Reģistrācijas Nr. __________________________________________________________________
Juridiskā adrese ________________________________________________________________________________

Nodokļu maksātāja (PVN) reģistrācijas Nr. _____________________________________________

Kontaktpersonas amats, vārds, uzvārds ___________________________, amats _______________
tālrunis_________________________, mobilais ________________________________________,
e-pasts __________________________________________________________________________
interneta mājaslapas adrese (ja tāda ir) ________________________________________________

Bankas rekvizīti ________________________________________________________________________________________________________________________________________________________________
________________________________________________________________________________

tā ________________________ (amats) ar paraksta tiesībām (vārds, uzvārds) personā, ar šī pieteikuma iesniegšanu:
1. Piesakās piedalīties atklātā konkursā “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, identifikācijas Nr.SIA DDzKSU 2025/006M, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. _____________ (vārds, uzvārds) apliecina, ka:
2.1. visa sniegtā informācija ir pilnīga un patiesa;
2.2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
2.3. piekrīt iepirkumam iesniegtās lokālās tāmes izsniegšanai dzīvojamās mājas Viršu ielā 46, Daugavpilī, dzīvokļu īpašniekiem izskatīšanai;
2.4. uz pretendentu nav attiecināmi Publisko iepirkumu likuma 42.panta pirmajā daļā noteiktie izslēgšanas gadījumi;
2.5. ka pretendenta rīcībā būs pietiekami finanšu un tehniskie resursi iepirkuma līguma izpildei;
2.6. iepirkuma līguma projekts ir izskatīts un piekrīt līgumā noteiktiem nosacījumiem;
2.7. tam ir normatīvajos aktos noteiktā kārtībā nodarbināts personāls ar atbilstošu kvalifikāciju, kas ļauj nodrošināt tehniskajā specifikācijā noteikto prasību izpildi;
2.8. uz pretendentu nav attiecināms Starptautisko un Latvijas Republikas nacionālo sankciju likums.
3. Pretendents sniedz ziņas vai uz to ir attiecināmi Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________ (ir/nav attiecināmi, norāda atbilstošo).
4. Pretendents sniedz informāciju par personu, kurai kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī minētās personas valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________ (ir/nav, norāda atbilstošo).
5. Pretendents sniedz ziņas par pretendenta patiesajiem labuma guvējiem (ja tos iespējams noskaidrot): _________________(ir (norāda tos) /nav, norāda atbilstošo).
6. __________ norāda, ka līguma izpildē plāno piesaistīt sekojošus apakšuzņēmējus (ja plāno piesaistīt apakšuzņēmējus):

	Nr. p.k

	Nosaukums un reģistrācijas numurs
	Statuss piedāvājumā (apakšuzņēmējs vai personu apvienības dalībnieks)
	Juridiskā adrese, kontaktpersona, telefons
	Veicamo pakalpojumu apjoms no kopējā apjoma
(eiro)
	Apakšuzņēmējam /personu apvienības dalībniekam nodoto pakalpojumu apraksts un pamatojums un/vai norāda iespējas, uz kurām pretendents balstās, lai apliecinātu, ka tā kvalifikācija atbilst nolikumā noteiktajām prasībām

	1.
	
	
	
	
	



7. informē, ka __________ (uzņēmuma nosaukums) ___________ (atbilst/neatbilst, norāda atbilstošo) ________________ mazā vai vidējā (norāda atbilstošo) uzņēmuma statusam.


	Vārds, uzvārds, amats
	

	Paraksts 
	

	Datums
	




2.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

DARBA UZDEVUMS
Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi

	Nr.
p.k.
	Darbu nosaukums
	Mērv.
	Darba
apjoms

	
	1. GP, TS-CD DAĻA
	
	

	1.
	Vispārējā nodaļa
	
	

	1.1
	Mobilizācija. Būvlaukuma iekārtošana un visa nepieciešamā aprīkojuma un iekārtu atvešana un uzstādīšana. Būvlaukuma demontāža. Satiksmes organizācija būvdarbu laikā
	kpl
	1

	1.2
	Izpilddokumentācijas sagatavošana un izpilduzmērījumu veikšana
	kpl
	1

	2.
	Dažādi darbi
	
	

	2.1
	Uzmērīšana un nospraušana
	objekts
	1

	2.2
	Objektu saudzīga demontāža un pārvietošana, vietu saskaņojot ar Pasūtītāju
	gb
	11

	2.3
	Betona ceļu apmaļu demontāža un utilizācija
	m
	503

	2.4
	Betona tekņu demontāža un atkārtota uzstādīšana
	m
	7

	2.5
	Asfalta seguma demontāža (vai frēzēšana) hvid.=5cm un materiāla transportēšana uz Būvuzņēmēja atbērtni (asfalta zāģēšana savienojumu vietās) brauktuvei un ietvēm
	m2
	729

	2.6
	Kabeļu aizsargcaurules ieguldīšana (izmantojot dalīto kabeļa aizsargcauruli Ø110, 750N), ieskaitot materiālus un rakšanas darbus, seguma atjaunošanas darbus, nepieciešamības gadījumā padziļināšana līdz 1.0m
	m
	7

	3.
	Zemes klātne
	
	

	3.1
	Zemes klātnes ierakuma būvniecība (t.sk. uzauguma noņemšana), lieko grunti aizvedot uz Būvuzņēmēja atbērtni
	m3
	325

	3.2
	Piebēruma būvniecība no ierakuma grunts
	m3
	40

	3.3
	Rekultivācija un apzaļumošana ar augu zemi, apsējot ar zāl.seklām, h = 10cm
	m2
	365

	3.4
	Mulčētas dobes ierīkošana ar vidējas frakcijas priežu mizu mulču uz augu zemes pamata, h(kopā)-55cm
	m2
	51

	3.5
	Krūmu stādīšana, C4 (Spiraea japonica 'Albiflora’/Japānas spireja), ieskaitot stādīšanas vietas sagatavošanu un visu nepieciešamo materiālu ierīkošanu
	gb
	35

	4
	Ar saistvielām nesaistītas konstruktīvās kārtas
	
	

	
	Stāvlaukums un brauktuve
	
	

	4.1
	Salizturīgās kārtas no drenējošas smilts būvniecība, h=30cm 
	m3
	85

	4.2
	Nesaistītu minerālmateriālu pamata nesošās virskārtas 0/45 izbūve 20cm biezumā (N-IV klase)
	m2
	255

	4.3
	Nesaistītu minerālmateriālu pamata nesošās kārtas 0/45 izbūve vidēji 10cm biezumā (N-IV klase)
	m2
	50

	
	Ietve (ar asfaltbetona segumu)
	
	

	4.4
	Salizturīgās kārtas no drenējošas smilts būvniecība, vidēji 25cm biezumā
	m3
	60

	4.5
	Nesaistītu minerālmateriālu pamata nesošās kārtas 0/45 izbūve 15cm biezumā (N-IV klase)
	m2
	230

	5
	Ar saistvielām nesaistītas konstruktīvās kārtas
	
	

	
	Stāvlaukums un brauktuve
	
	

	5.1
	Karstā asfalta dilumkārtas AC 11 surf būvniecība, h=6cm (S-III klase)
	m2
	724

	
	Ietve (ar asfaltbetona segumu)
	
	

	5.2
	Karstā asfalta dilumkārtas AC 8 surf būvniecība, h=4cm (S-III klase)
	m2
	230

	6
	Satiksmes aprīkojums
	
	

	6.1
	Betona apmales CA 100.30.15 uzstādīšana uz betona C30/37 un minerālmat. mais. 0/45 pamata
	m
	70

	6.2
	Betona apmales CA 100.30/22.15 uzstādīšana uz betona C30/37 un minerālmat. mais. 0/45 pamata
	m
	16

	6.3
	Betona apmales CA 100.22.15 uzstādīšana uz betona C30/37 un minerālmat. mais. 0/45 pamata
	m
	21

	6.4
	Betona apmales IA 100.20.08 uzstādīšana uz betona C30/37 un minerālmat. mais. 0/45 pamata
	m
	270

	6.5
	Betona teknes uzstādīšana
	m
	7.2

	6.6
	Cinkota metāla staba uzstādīšana
	gb
	2

	6.7
	Ceļa zīmju uzstādīšana:
	
	

	
	Nr. 537
	gb
	2

	
	Nr. 805
	gb
	2

	
	Nr. 849
	gb
	2

	6.8
	Ceļa horizontālo apzīmējumu uzklāšana:
	
	

	
	Garenapzīmējums Nr.920 (platums 0.10m, termoplastiskie vai aukstplastiskie materiāli)
	m2
	12

	
	7. ELT DAĻA
	
	

	
	Apgaismojuma izbūbe
	
	

	7.1
	Tranšeja horizontālam zemēšanas kontūram
	m
	1.5

	7.2
	Tranšejas rakšana un aizbēršana viena līdz divu kabeļu (caurules) gūldīšanai 1.0m dziļumā
	m
	57

	7.3
	Tranšejas rakšana un aizbēršana aizsargcauruļu uzstādīšanai uz es. kabeļiem
	m
	34

	7.4
	Kabeļu aizsargcaurules d=līdz 110 mm ieguldīšana gatavā tranšejā
	m
	57

	7.5
	Kabeļu aizsargcaurules d=līdz 110 mm montāža piestiprinot pie staba
	m
	10

	7.6
	ZS kabeļa līdz 35 mm2 montāža stabā/sadalnē
	m
	47

	7.7
	ZS kabeļa līdz 35 mm2 ievēršana caurulē
	m
	67

	7.8
	Ekspluatācijā esoša kabeļa kabeļa pārcelšana - ar spriegumu
	m
	34

	7.9
	Es. ZS kabeļa ievētošana dalāma caurulē
	m
	34

	7.10
	ZS plastmasas izolācijas kabeļa līdz 35 mm2 gala apdare
	gb
	7

	7.11
	Betona pamatnes apgaismojuma balstām līdz 630kg montāža
	gb
	3

	7.12
	Ielu apgaismojuma balsta (met.) H=10m montāža.
	gb
	3

	7.13
	Automātslēdža 1P montāža
	gb
	3

	7.14
	Ielu apgaismojuma armatūras montāža
	armat.
	3

	7.15
	Horizontālā zemētāja montāža tranšejā
	m
	1.5

	7.16
	Vertikālā zemētāja dziļumā līdz 5 m montāža
	gb
	3

	7.17
	Es.PKL (AMKA 1x16+25) atvienošana un atpakaļ nostiprināšana un pievienošana
	kpl
	1

	7.18
	EPL vai sarkanās līnijas nospraušana
	km
	0.10

	7.19
	EPL digitālā uzmērīšana
	km
	0.10

	
	Materiālu saraksts
	
	

	7.20
	Kabelis 1kV četrdzīslu Al 4x16
	m
	84

	7.21
	Kabelis, instalācijas 3x1.5mm2, iekštipa, monolītais, Cu
	m
	30

	7.22
	Gala apdare 1kV, četrdzīslu kabelim
	kpl
	7

	7.23
	Caurule, gofrēta 450N, d=50
	m
	57

	7.24
	Caurules līkums, 750N, d=50
	gb
	3

	7.25
	Caurule, dalāma 750N, d=110
	m
	34

	7.26
	Zemējuma komplekts apgaismojuma bastam
	kpl
	3

	7.27
	Betona pamats balstam 10m (1500x590/380 570kg)
	gb
	3

	7.28
	Apgaismojuma stabs konisks 10m (10600x166x60x3mm) cinkots
	gb
	3

	7.29
	Gaismeklis LED 42.5W 6126lm 740 4000K IP66 ar dimmēšanu rež.: DDF1
	gb
	3

	7.30
	Gumijas blīve
	gb
	3

	7.31
	Automātslēdzis 1P, B, 6A
	gb
	3

	7.32
	Spailes SV 15.5
	gb
	3

	7.33
	Tērauda caurule cinkota Dn25 (33,7x3,2)
	m
	10

	7.34
	Tērauda stīpa COT37
	m
	10

	7.35
	Tērauda sprādze COT36
	gb
	9

	7.36
	Piekarāķis balstam SOT29
	gb
	1

	7.37
	Enkurspaile SO141
	gb
	1

	7.38
	Izolāciju caurduroša spaile SLIW52
	gb
	1

	7.39
	Paralēla nozarspaile ar rievām SL4.25
	gb
	1

	7.40
	Izolācijas apvalks SP15
	gb
	1

	7.41
	Signāllente "Uzmanību kabelis"
	m
	91



Īpašie noteikumi:
1. Pirms finanšu piedāvājuma sastādīšanas patstāvīgi apsekojot objektu, veikt darbu apjomu pārbaudi. Pēc iepirkuma procedūras noslēgšanas iebildumi par darba apjomu neatbilstību netiks pieņemti.
1. Atbildīgajiem būvdarbu vadītājiem ceļu būvniecības nozarē obligāti jābūt sertificētiem saskaņā ar MK noteikumiem Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”, kā arī jābūt apdrošinātiem saskaņā ar MK noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 
1. Pirms darbu veikšanas obligāti izstrādāt būvdarbu veikšanas projektu un saskaņot to ar SIA “DDzKSU” un ar citu iestāžu nepieciešamiem speciālistiem. Sniegt pēc SIA “DDzKSU” speciālistu lūguma visus nepieciešamos dokumentus būvatļaujas saņemšanai no Daugavpils pilsētas domes Pilsētplānošanas un būvniecības departamenta, kā arī objekta nodošanai ekspluatācijā. Uzsākt būvdarbus bez būvatļaujas ir aizliegts! 
1. Pēc būvatļaujas saņemšanas saskaņot ar pasūtītāju būves vietas nodošanas akts.
1. Darbu veikšanas laikā ir jāsagatavo segto darbu akti Būvniecības informācijas sistēmā un saskaņot aktus ar būvuzraugam un pasūtītajam. 
1. Visiem materiāliem jābūt sertificētiem saskaņā ar Latvijas Republikas standartiem un normatīvajiem aktiem.
1. Būvdarbus veikt, ievērojot Latvijas Republikas spēkā esošo normatīvo aktu prasības.
1. Darbu veikšanas laikā nodrošināt kartību darba vietā. Pēc darbu pabeigšanas uzkopt darba vietu un nepieciešamības gadījumā atjaunot apzaļumošanas.
1. Darbu pabeigšana un nodošana tiek noformēta ar pieņemšanas-nodošanas aktu, kuru pasūtītāja pārstāvis paraksta objekta apsekošanas laikā, ja nav konstatēti defekti vai trūkumi. 
1. Garantijas periods – 3 gadi no izpildīto darbu akta parakstīšanas brīža.
1. Pēc pieņemšanas-nodošanas akta parakstīšanas brīža trīs darba dienu laikā iesniegt Pasūtītājam Garantijas perioda polisi uz 3 gadiem uz Pasūtītāja vārda ar garantijas laika nodrošinājuma 2% no Līguma kopsummas.
1. Paredzamais darbu izpildes periods – 2025.-2026.gads.
1. Darbu izpildes termiņš – labvēlīgajos laika apstākļos 120 kalendāro dienu laikā, pēc attiecīgas būvatļaujas saņemšanas.
1. Būvuzņēmējam jāizvērtē darbu sarakstā minēto darbu veikšanai nepieciešamie materiāli un papildus darbi, kas nav minēti šajā sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. Darbu apjomu sarakstu skatīt kopā ar rasējumiem un specifikāciju. Gadījumā, ja tiek konstatēta neatbilstība starp dotajiem darbu apjomiem un paskaidrojuma raksta rasējumos dotiem risinājumiem, par noteicošo jāpieņem paskaidrojuma raksta rasējumos norādīto.
1. Finanšu piedāvājumu sagatavot saskaņā ar LBN 501-17 “Būvizmaksu noteikšanas kārtība” prasībām.
1. Darbus veikt saskaņā ar paskaidrojuma rakstu (skat. pielikumā).
1. Tāmē paredzēt būvniecības izmaksas neparedzētiem darbiem 2% apmērā.
1. Ceļa zīmju uzstādīšanu saskaņot ar Daugavpils Pilsētas pašvaldības policiju.
1. Atļaujas numuru saskaņot ar Daugavpils valstspilsētas pašvaldības Transporta komisiju.


1. 

3.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

FINANŠU PIEDĀVĀJUMS

Iepazinušies ar iepirkuma iepirkumā “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, identifikācijas numurs SIA DDzKSU 2025/006M, prasībām, piedāvājam iepirkuma nolikumā noteiktajā termiņā veikt noteiktus tehniskajā specifikācija būvdarbus par šādu līgumsummu:

	Iepirkuma daļas nosaukums
	Piedāvātā līgumcena eiro
bez PVN
	Piedāvātā līgumcena eiro
ar PVN

	Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi
	
	



Mēs apliecinām, ka:
· Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
· Nav tādu apstākļu, kuri liegtu mums piedalīties iepirkumā un izpildīt tehniskajā specifikācijā norādītās prasības.
· Piedāvājuma summā iekļautas visas pretendenta paredzamās izmaksas un visi nodokļi un nodevas, ja tādas ir paredzētas (izņemot PVN), kas nepieciešami kvalitatīvai būvdarbu izpildei.

	Vārds, uzvārds, amats
	

	Paraksts 
	

	Datums
	




4.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

KVALIFIKĀCIJAS APRAKSTS 

2025.gada ____.____________

1) Pretendents norāda, ka atbildīgais par līguma izpildi kopumā būs __________________(uzņēmuma nosaukums un rekvizīti).

2) Pretendents pakalpojuma izpildei piedāvā šādu sertificēto atbildīgo speciālistu:
	Nr.
	Kompetences joma[footnoteRef:1] [1:  Piemēram, ceļa būvdarbu vadīšanā.] 

	Vārds, uzvārds
	Sertifikāta numurs
	Tālrunis
	Uzņēmums, kurā speciālists ir nodarbināts

	
	
	
	
	
	



3) Piedāvātie konkrēto darbu veikšanai speciālisti:
	Nr.
	Kompetences joma
	Vārds, uzvārds
	Sertifikāta numurs
	Projekta daļa, kura tiek nodota vadīšanai un nododamie darba uzdevumi
	Uzņēmums, kurā speciālists ir nodarbināts

	
	
	
	
	
	



4) Pretendents ___________pretendenta nosaukums) atkārtoti norāda, ka plāno iesaistīt daļas līguma izpildē šādus atsevišķo darbu veicējus, apakšuzņēmējus (piemēram, atsevišķo darbu veicēji, ja tādi ir):
	Nr. p.k

	Nosaukums
un reģistrācijas numurs/ vārds, uzvārds
	Juridiskā adrese, kontaktpersona, telefons
	Nododamie darba uzdevumi
	Veicamo pakalpojumu apjoms no kopējā apjoma
(%)
	Nododamā līguma summas daļa naudas izteiksmē

	…. 
	
	
	
	
	






	Vārds Uzvārds, amats
	

	Paraksts
	

	Datums
	



5.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

OBJEKTA APSEKOŠANAS AKTS

Iepirkums: “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, identifikācijas numurs SIA DDzKSU 2025/006M,

Pasūtītājs: SIA „Daugavpils dzīvokļu un komunālās saimniecības uzņēmums” 

Būvuzņēmējs: ____„________________”, reģ.Nr.________________________ 

Būvuzņēmēja pārstāvis ar savu parakstu apliecina, ka: 
1) tika veikta apsekošana; 
2) darbu sastāvs un apjoms ir skaidrs un pietiekošs kvalitatīviem Remontdarbiem; 
3) piedāvātajā cenā tiks iekļauti visi izdevumi, kas ir nepieciešami kvalitatīvu Remontdarbu izpildei objektā (-os). 
4) iebildumu par darbu apjomu nav.

	Objekta adrese
	Datums (dd.mm.gg.)
	Pretendenta pārstāvis (vārds, uzvārds, paraksts)
	SIA “DDzKSU” pārstāvis (vārds, uzvārds, paraksts)

	
	
	
	






6.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

Līguma projekts
DARBUZŅĒMUMA  LĪGUMS Nr.________________

 Līguma sagatavošanas vieta ir, Daugavpils [..]

Dzīvojamās mājas, [..] dzīvokļu īpašnieku kopība, kuras vārdā kā pilnvarotā persona rīkojas dzīvojamās mājas pārvaldnieks sabiedrība ar ierobežotu atbildību  “Daugavpils dzīvokļu un komunālās saimniecības uzņēmums”, reģistrācijas numurs 41503002485, juridiskā adrese: Liepājas iela 21, Daugavpils, LV-5417 (turpmāk – Pasūtītājs), [..], no vienas puses
un
________________________________________________________________________ (turpmāk – Darbuzņēmējs) no otras puses, (Darbuzņēmējs un Pasūtītājs kopā saukti Puses),
pamatojoties uz dzīvojamās mājas, [..], Pārvaldīšanas līgumu, dzīvokļu īpašnieku kopības [..] lēmumu [..] par pilnvarojumu Pasūtītājam dzīvokļu īpašnieku kopības vārdā noslēgt šo darbuzņēmuma līgumu, tostarp pamatojoties uz Pasūtītāja Iepirkumu komisijas [..] lēmumu iepirkumā “___”, identifikācijas numurs SIA DDzKSU [..], Latvijas Republikas normatīvajiem aktiem, bez maldības, viltus un spaidiem, noslēdz darbuzņēmuma līgumu (turpmāk – Līgums)  par sekojošo

I. LĪGUMA PRIEKŠMETS
1.1. Pasūtītājs uzdod, bet Darbuzņēmējs ar saviem darba rīkiem, ierīcēm (iekārtam) un darbaspēku apņemas veikt Darbus, kas saistīti ar [..] (turpmāk – Darbi), pamatojoties uz finanšu piedāvājumu, lokālo tāmi, darba uzdevumu/tehnisko specifikāciju un projektu, [..], kas ir Līguma neatņemamas sastāvdaļas.
1.2. Dzīvojamā māja, [..], Daugavpilī un tai piesaistītā teritorija, kur tiks veikti Darbi, Līguma izpratnē – Objekts.

II. LĪGUMA SUMMA, MAKSĀJUMI UN NORĒĶINI
2.1. Līguma kopējā summa ir [..] EUR, kas sastāv no  Līgumcenas [..] EUR apmērā un pievienotās vērtības nodokļa (21%) [..] EUR apmērā. Pievienotās vērtības nodoklis tiek maksāts, atbilstoši Latvijas Republikā spēkā esošo normatīvo aktu prasībām.
2.2. Darbu vērtība ir noteikta saskaņā ar lokālo tāmi un ir nemainīga visu Līguma darbības laiku.
2.3. Pasūtītājs, veicot galīgo norēķinu ar Darbuzņēmēju, maksā par izpildītiem Darbiem 30 (trīsdesmit) dienu laikā no abpusēja Darbu pieņemšanas-nodošanas akta parakstīšanas un rēķina saņemšanas dienas, bet ne agrāk kā Daugavpils pilsētplānošanas un būvniecības departamentā tiek veikta atzīme par būvdarbu pabeigšanu un Darbuzņēmējs iesniedzis Pasūtītājam Garantijas perioda garantijas polisi.
2.4. Ja Darba uzdevumā noteiktais Darbu izpildes termiņš pārsniedz 3 (trīs) mēnešus un Puses vienojušās, ka Darbu nodošana notiek pa posmiem, tad Pasūtītājs ir tiesīgs pēc Darbuzņēmēja lūguma veikt samaksu 10 (desmit) darba dienu laikā no ikmēneša pieņemšanas-nodošanas akta parakstīšanas brīža un rēķina saņemšanas, bet kopā ne vairāk par 70 %  no Līguma summas, ja tas nav noslēdzošais pieņemšanas-nodošanas akts un galīgais norēķins.
2.5. Ja Darbuzņēmējam Darbu veikšanai ir nepieciešams avanss, Pasūtītājs 20 (divdesmit) darba dienu laikā pēc Līguma parakstīšanas, atbilstoša rēķina un Līgumā noteikto dokumentu saņemšanas no Darbuzņēmēja samaksā Darbuzņēmējam avansu 30 % apmērā no Līguma summas (ar PVN). Darbuzņēmējam ir tiesības saņemt avansa maksājumu, ja vienlaikus ar avansa rēķinu Darbuzņēmējs iesniedz Pasūtītājam: Pasūtītājam par labu noformētu neatsaucamu, pirmā pieprasījuma, beznosacījuma avansa (priekšapmaksas) maksājuma atmaksas garantijas dokumentu avansa summas apmērā (periods ne mazāk kā līdz Darbu nodošanai Pasūtītajam ar pieņemšanas nodošanas aktu); par labu Pasūtītājam noformētu neatsaucamu pirmā pieprasījuma beznosacījuma garantiju par savu no šī Līguma izrietošo saistību izpildi; būvdarbu uzsākšanai un iesniegšanai Būvvaldē nepieciešamos dokumentus; Pušu rakstveida saskaņojums par Darbu uzsākšanas datumu.

III. DARBU IZPILDES TERMIŅŠ
3.1. Darbuzņēmējs Darbus uzsāk pēc tam, kad Pasūtītājs izpildījis Līguma 5.1.punkta prasības, ir saņemta atļauja veikt būvdarbus, tad Darbuzņēmējs izpilda Darbus un nodod tos (atbilstoši Iepirkuma Darba uzdevumā/Tehniskajā specifikācijā norādītajam). 
3.2. Darbu izpildes termiņš neparedzētu apstākļu iestāšanās gadījumā, ja tie Darbuzņēmējam objektīvi pamatoti traucē paredzēto Darbu izpildes termiņa ievērošanu, Darbuzņēmējs iesniedzis dokumentāru pamatojumu, tad pagarināms, Pusēm par to savstarpēji rakstiski vienojoties.

IV. DARBUZŅĒMĒJA TIESĪBAS UN PIENĀKUMI
4.1. Darbuzņēmējs uzsākt Darbus un izpilda tos pienācīgā kvalitātē un termiņā, atbilstoši Līguma 3.1.punktā noteiktajam. Darbuzņēmējam atļauts veikt būvdarbus pēc Būvvaldes atļaujas saņemšanas un pēc būvlaukuma pieņemšanas no Pasūtītāja ar abpusēji parakstītu aktu. Operatīvai tehnisko un citu jautājumu risināšanai Darbu izpildes gaitā, t.sk., Darbu kontrolei no Darbuzņēmēja puses: [..] .
4.2. Darbuzņēmējs 5 (piecu) darba dienu laikā pēc Līguma parakstīšanas Pasūtītājam iesniedz:
4.2.1. Pušu rakstveida saskaņojumu par Darbu uzsākšanas datumu;
4.2.2. par labu Pasūtītajam noformētu neatsaucamu pirmā pieprasījuma beznosacījuma garantiju par savu no šī Līguma izrietošo saistību izpildi (Darbu izpildes garantiju) visā Līguma darbības laikā līdz garantijas perioda iesākumam, kuru izdevusi apdrošināšanas  akciju sabiedrība vai kredītiestāde (banka). Garantijas summa ir 10 % no Līgumcenas. Darbu izpildes termiņa pagarinājuma gadījumā Darbuzņēmējs attiecīgi pagarina arī Nodrošinājuma termiņu tā, lai tas būtu derīgs vismaz vienu mēnesi pēc pagarinātā termiņa beigām.
4.2.3. būvdarbu veicēja civiltiesiskās atbildības obligātās apdrošināšanas polises kopiju;
4.2.4. būvdarbu veicēja profesionālās darbības obligātas apdrošināšanas polises kopiju (uz konkrēto objektu vai izziņa);
4.2.5. rīkojumus par atbildīgā būvdarbu vadītāja un darba drošības koordinatora nozīmēšanu;
4.2.6. darba drošības koordinatora apliecības kopiju;
4.2.7. būvspeciālistu profesionālās civiltiesiskas atbildīgas obligātās apdrošināšanas polišu kopijas;
4.2.8. līguma starp būvdarbu veicēju un atkritumu apsaimniekošanas kompāniju kopiju;
4.2.9. ar Būvuzraugu saskaņotu darbu veikšanas projektu;
4.2.10. citus dokumentus, ja to paredz Līguma pielikumi, normatīvie akti un pēc Daugavpils pilsētplānošanas un būvniecības departamenta vai citu iestāžu pieprasījuma.
4.3. Līguma 2.5.punktā un 4.2.punktā noteiktiem, t.sk., terminētiem dokumentiem jābūt spēkā visā Līguma darbības laikā. Ja dokumenta derīguma termiņš beidzas Līguma darbības laikā, Darbuzņēmējs 5 (piecu) darba dienu laikā iesniedz Pasūtītājam attiecīgo spēkā esošo dokumentu. Par Darbu uzsākšanu, pārtraukumiem un pabeigšanu Darbuzņēmējs nekavējoties informē Pasūtītāja noteikto atbildīgo personu rakstveidā e-pastā: [..] un namu apsaimniekošanas iecirkni Nr. [..] pa tālruni: [..] un e-pastā: [..].
4.4. Pirms darbu uzsākšanas, ja tas nepieciešams Darbu izpildes procesā, Darbuzņēmējs nodrošina kontrolskaitītāja uzstādīšanu izlietoto resursu uzskaitei, pieaicinot Pasūtītāja pārstāvi. Beidzot Darbu izpildi Objektā, Darbuzņēmējs nodod kontrolskaitītāja rādījumus Pasūtītāja pārstāvim un veic norēķinu par izlietotajiem resursiem, samaksājot Pasūtītāja izrakstīto rēķinu. Komunālo (sabiedrisko) pakalpojumu skaitītāju uzstādīšanai, demontāžai un skaitītāju rādījumu nodošanai Darbuzņēmējs uzaicina Pasūtītāja noteikto pārstāvi Līguma izpildes koordinēšanai un papildus speciālistus – sakarā  ar elektroenerģijas piegādes pakalpojumu: tālr. +371 [..], elektroniskais pasts: [..]; sakarā ar ūdensapgādes pakalpojumu: tālr. +371[..], elektroniskais pasts: [..]  . 
4.5. Gadījumā, ja Darbuzņēmējs 15 (piecpadsmit) kalendāro dienu laikā no Darbu uzsākšanas  datuma, par kuru Puses vienojušās Līguma 3.1.punktā noteiktajā kārtībā, nav uzsācis Darbu izpildi vai arī nav izpildījis Darbus pilnā apjomā un Līgumā noteiktajā termiņā, Pasūtītājam ir tiesības lauzt Līgumu. Pasūtītājam ir tiesības noslēgt darbuzņēmuma līgumu ar citu darbuzņēmēju, šinī gadījumā Darbuzņēmējam ir pienākums atlīdzināt Pasūtītājam visus izdevumus un zaudējumus, kas saistīti ar Darbu veikšanu, atmaksāt avansu, ja tāds saņemts, pašam vai ar apdrošinātāja starpniecību un samaksāt līgumsodu.
4.6. Darbu pabeigšana un nodošana tiek noformēta ar pieņemšanas - nodošanas aktu, kuru Pasūtītājs paraksta tikai pēc tam, kad Darbuzņēmējs Būvniecības informatīvās sistēmas elektroniskajā vidē noformē visu nepieciešamo izpilddokumentāciju: aizpildīts būvdarbu žurnāls, nozīmīgo konstrukciju un segto darbu pieņemšanas akti, iebūvēto būvizstrādājumu atbilstības apliecinājumi, kā arī ir citi dokumenti, ja to paredz normatīvie akti vai pēc Daugavpils pilsētplānošanas un būvniecības departamenta pieprasījuma, tajā skaitā, pilsētas iestāžu atzinumi par izpildītiem darbiem. Darbuzņēmējs pret parakstu iepazīstina Objekta “mājas vecāko” (ja tādu dzīvokļu īpašnieku kopība dzīvojamā mājā ir pilnvarojusi) par Darbu izpildi un pieņemšanas nodošanas akta saturu.
4.7. Pēc pieņemšanas – nodošanas akta parakstīšanas brīža trīs darba dienu laikā iesniegt Pasūtītājam Garantijas perioda garantijas polisi uz (atbilstoši Iepirkuma Darba uzdevumā/Tehniskajā specifikācijā norādītajam) uz Pasūtītāja vārda ar garantijas laika nodrošinājuma apmēru 2 % no Līguma kopsummas (ar PVN), pēc tam Darbuzņēmēja kopā ar Pasūtītāju iesniedz pieteikumu Daugavpils pilsētplānošanas un būvniecības departamentam par būvdarbu pabeigšanu. Gadījumā, ja garantijas perioda garantijas polise nav iesniegta Līgumā noteiktajā laikā un nav saņemta Daugavpils pilsētplānošanas un būvniecības departamenta atzīme par būvdarbu pabeigšanu, Pasūtītājam ir tiesības neapmaksāt Darbuzņēmējam pienākošos Līguma atlikušo summu līdz iepriekš norādīto dokumentu saņemšanai un būvobjekta pieņemšanai ekspluatācijā.
4.8. Darbuzņēmējs nodrošina materiālus un iekārtas, kas nepieciešami darbu izpildei,  izmantojamo materiālu atbilstību drošības un kvalitātes prasībām saskaņā ar Latvijas Republikas standartiem un normatīvajiem aktiem. Darbu izpildes gaitā Darbuzņēmējs Objektā nodrošina kārtību un tīrību, neatstāj Objektā atkritumus un būvgružus.
4.9. Darbuzņēmējs, atbilstoši Latvijas Republikas likumdošanai,  uzņemas atbildību par Objektā piemērotajām celtniecības kvalitatīvām un drošām metodēm. Pasūtītājs norīko Darbuzņēmēju par projekta vadītāju un darba aizsardzības koordinatoru, atbilstoši Ministru kabineta 2003.gada 25.februāra noteikumiem Nr.92 „Darba aizsardzības prasības, veicot būvdarbus”. Operatīvai tehnisko un citu jautājumu risināšanai darbu izpildes gaitā, kā arī  darbu kontrolei, nodošanai pirms darbu uzsākšanas Darbuzņēmējs nozīmē atbildīgo personu. Darbuzņēmēja pienākums ievērot būvniecības noteikumus, drošības tehnikas, ugunsdrošības, darba aizsardzības, apkārtējās vides aizsardzības noteikumus, kā arī citus normatīvos aktus, kas regulē šādu darbu veikšanu. Darbuzņēmējs par šā punkta izpildi uzņemas pilnu atbildību visā Līguma darbības laikā.
4.10. Darbuzņēmējs apakšuzņēmējus, uz kuru iespējām balstījies iepirkumā, lai apliecinātu savas kvalifikācijas atbilstību iepirkuma dokumentos noteiktajām prasībām, drīkst mainīt tikai ar Pasūtītāja rakstveida piekrišanu.
4.11. Darbuzņēmējs uz sava rēķina veic civiltiesiskās atbildības apdrošināšanu saskaņā ar Ministru kabineta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, pret iespējamiem zaudējumiem, kas var rasties Pasūtītājam, tajā skaitā Objekta dzīvokļu īpašniekiem vai trešajām personām, tajā skaitā Objekta īrniekiem/apakšīrniekiem, Darbuzņēmēja un tā nolīgtu darbinieku darbības, bezdarbības vai neuzmanības rezultātā Darbu veikšanas laikā. Civiltiesiskās atbildības apdrošināšanu Darbuzņēmējs slēdz ar noteikumu, saskaņā ar kuru iestājoties apdrošināšanas gadījumam, apdrošināšanas atlīdzība tiek izmaksāta tieši cietušajai personai. Darbuzņēmējs apņemas apdrošināšanas sabiedrību un apdrošināšanas polises noteikumus iepriekš rakstveidā saskaņot ar Pasūtītāju. 

V. PASŪTĪTĀJA TIESĪBAS UN PIENĀKUMI
5.1. Pasūtītājs pēc Līguma 4.2.punktā noteikto dokumentu saņemšanas no Darbuzņēmēja, saņem no attiecīgām institūcijām darbu uzsākšanai nepieciešamās atļaujas, saskaņā ar Latvijas Republikas normatīvo aktu prasībām. Pasūtītājs informē Darbuzņēmēju par būvdarbu atļaujas saņemšanu, nosūtot paziņojumu Darbuzņēmējam uz e-pastu: [..].
5.2. Pasūtītājam ir jāpieņem izpildītie 10 (desmit) darba dienu laikā no akta (F2) saņemšanas dienas vai arī jāiesniedz motivētu atteikumu/pretenziju pieņemt Darbus vai ar atbildīgo būvuzraugu saskaņotu defektu aktu. Pasūtītājs paraksta aktu, nepārkāpjot normatīvajos aktos noteiktos termiņus, Darbu pieņemšanā vadoties no normatīvajos aktos noteiktās kārtības.
5.3. Pasūtītājam ir pienākums nodrošināt Darbuzņēmējam iespēju netraucēti piekļūt darba vietai un pieslēgties nepieciešamajām inženierkomunikācijām uz Darbuzņēmēja rēķina. Pēc Darbuzņēmēja Darbu izpildes pēc Līguma, veikt izlietoto resursu konstatēšanu un dokumentāru fiksēšanu, ievērojot to, ka par izlietotajiem resursiem maksā Darbuzņēmējs.
5.4. Pasūtītājam ir tiesības nepiekrist apakšuzņēmēju nomaiņai, ja pastāv šādi nosacījumi:
5.4.1. darbuzņēmēja piedāvātais apakšuzņēmējs neatbilst iepirkuma dokumentos noteiktajām prasībām, kas attiecas uz apakšuzņēmējiem;
5.4.2. tiek nomainīts apakšuzņēmējs, uz kura iespējām darbuzņēmējs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu darbuzņēmējs atsaucies, apliecinot savu atbilstību iepirkumā noteiktajām prasībām.
5.5. Operatīvai strīdu, tehnisko un citu jautājumu risināšanai darbu izpildes gaitā, Līguma izpildes un veikto darbu kontrolei, Darbu uzsākšanas saskaņošanai, pieņemšanai Pasūtītājs nozīmē atbildīgo personu [..],  tālr. [..], e-pasts: [..] par atbildīgās personas maiņu Pasūtītājs paziņo rakstveidā.
5.6. Pasūtītājam ir tiesības veikt būvdarbu norises kontroli, pārbaudīt darbu un izmantojamo materiālu kvalitāti. Konstatēto pārkāpumu gadījumā Pasūtītājs informē Darbuzņēmēja Būvuzrauga atbildīgo personu, uzaicina tās uz Objektu, pēc tam sagatavo Objekta apsekošanas aktu vai Defektu aktu. Gadījumā, ja Darbuzņēmējs noteiktajā termiņā neierodas uz Objekta apsekošanas akta vai Defektu akta sastādīšanu, Pasūtītājs ir tiesīgs sastādīt aktu vienpusējā kārtā. Par vienpusējā kārtā sagatavota akta sastādīšanu tiek paziņots Darbuzņēmējam, norādot akta sastādīšanas vietu un laiku. Akts ir saistošs Darbuzņēmējam un ir pamats Līguma izbeigšanai, ja ir konstatēti Līguma nosacījumu pārkāpumi no Darbuzņēmēja puses.

VI. GARANTIJA
6.1. Darbuzņēmējs garantē Darbu izpildi pilnā apjomā un termiņos saskaņā ar Līguma un tā pielikumu noteikumiem, visu darbu izpildes kvalitāti atbilstoši spēkā esošajām normām. Darbuzņēmējs uz sava rēķina novērš Darba  nepilnības, radušos bojājumus, ja tādi rodas Garantijas laikā. Darbuzņēmējs apņemas nodrošināt garantijas servisu, atbilstoši tehniskajā specifikācijā/darba uzdevumā noteiktajam.
6.2. Veikto Darbu, izmantoto materiālu un izejvielu garantijas termiņš noteikts (atbilstoši Iepirkuma Darba uzdevumā/Tehniskajā specifikācijā norādītajam) no pabeigto darbu izpildes un Daugavpils pilsētplānošanas un būvniecības departamenta atzīmes par būvdarbu pabeigšanu. Gadījumā, ja pirms minētā garantijas laika termiņa beigām tiek konstatēti defekti un to novēršana nav iespējama garantijas laika ietvaros, tad garantijas laiks tiek pagarināts par to laiku, kurā Darbuzņēmējs novērš attiecīgos defektus.
6.3. Darbuzņēmējs, saņemot Pasūtītāja rakstisku paziņojumu uz Darbuzņēmēja e-pasta adresi, kas norādīta Līgumā, vai juridisko adresi, noteiktajā garantijas termiņā, uz sava rēķina novērš bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda Darbu izpildes vietu un laiku, kad Darbuzņēmējam jāierodas uz Defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, taču Puses var vienoties par citu termiņu defektu akta sastādīšanai.
6.4. Norādītajā termiņā Puses sastāda defektu aktu, tajā norādot Darbos konstatētos trūkumus vai neatbilstības, kā arī to novēršanas termiņu. Gadījumā, ja Darbuzņēmējs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusējā kārtā, un tas ir saistošs Darbuzņēmējam. Par akta sastādīšanu tiek paziņots Darbuzņēmējam, norādot akta sastādīšanas vietu un laiku.
6.5. Ja trūkumi nav radušies Pasūtītāja vai trešās personas vainas dēļ vai nepārvaramas varas dēļ, Darbuzņēmējs uz sava rēķina novērš trūkumus ar Pasūtītāju saskaņotajā laikā, un pēc to veikšanas darbi tiek nodoti  ar pieņemšanas - nodošanas aktu.
6.6. Ja Darbuzņēmējs no atklāto defektu akta parakstīšanas brīža, 15 (piecpadsmit) dienu laikā nenovērš defektus un nepilnības veiktajos darbos, ieskaitot iekārtas, Pasūtītājs, saglabājot savas garantijas tiesības, novērš defektus un nepilnības ar cita darbuzņēmēja palīdzību. Visas atbilstošās defektu vai trūkumu novēršanas izmaksas Pasūtītājs pieprasa no Darbuzņēmēja vai Pasūtītājam ir tiesības izmantot Līguma ietvaros Darbuzņēmēja iesniegtās garantijas, t.sk. prasоt garantijas apmaksu/apdrošināšanas atlīdzības izmaksu (iesniegt prasību kredītiestādei/apdrošināšanas sabiedrībai), kā arī saistībā ar gaidāmajām, priekšā stāvošām izmaksām.

VII. PUŠU ATBILDĪBA UN STRĪDU ATRISINĀŠANA
7.1. Visas nesaskaņas un strīdi Līguma sakarā, risināmi pārrunu un vienošanos ceļā, pēc Latvijas Republikas tiesību aktiem, pretenzijas vai defektu akti izskatāmi un atbildes uz pretenzijām vai defektu aktiem sniedzamas 10 darba dienu laikā pēc saņemšanas, ievērojot Līgumā noteikto informācijas saņemšanas kārtību, strīdi, ko nevar atrisināt starp Pusēm labprātīgā kārtā, izšķirami Latvijas Republikas vispārējās jurisdikcijas tiesās, atbilstoši Latvijas Republikas tiesību aktiem.
7.2. Puses viena otrai ir atbildīgas par līgumsaistību pārkāpšanu, kā arī par zaudējumu radīšanu otrai Pusei saskaņā ar spēkā esošo Latvijas Republikas likumdošanu.
7.3. Ja Darbuzņēmējs neievēro Līguma 3.1. punktā noteikto Darbu izpildes termiņu, Pasūtītājs aprēķina Darbuzņēmējam līgumsodu 0,25 % apmērā no līgumsummas par katru nokavēto dienu, bet ne vairāk kā 10 %   no kopējās Līguma summas.
7.4. Ja Pasūtītājs nenorēķinās ar Darbuzņēmēju par izpildītajiem un nodotajiem Darbiem un par pamatu tādam kavējumam nav Darbuzņēmēja neizpildītās ar Līgumu uzņemtās saistības, Darbuzņēmējs var prasīt no Pasūtītāja līgumsodu 0,25 % apmērā no nesamaksātās summas par katru nokavēto dienu, bet ne vairāk kā 10 %  no pamatparāda.
7.5. Ja Pasūtītājs ir aprēķinājis kādu no Līgumā noteiktajiem līgumsodiem, Pasūtītājs veic līgumsoda ieturējumu no Darbuzņēmējam izmaksājamiem maksājumiem vai izmanto līgumsaistību izpildes garantiju, par to rakstiski informējot Darbuzņēmēju.
7.6. Līgumsoda samaksa neatbrīvo Puses no Līgumā noteikto saistību pilnīgas izpildes.
7.7. Par Līguma 4.2. punkta prasību neizpildīšanu Darbuzņēmējs maksā Pasūtītājam līgumsodu 0,05 % no līgumcenas par katru kavējuma dienu.
7.8. Par Līguma 4.5.punkta prasību neizpildīšanu Darbuzņēmējs maksā Pasūtītājam līgumsodu 10 % apmērā no līgumcenas un zaudējumus, kādi Pasūtītājam radušies, piesaistot citu darbu izpildītāju, ievērojot, ka līgumsods maksājams tikai tādā apmērā, kādā tas pārsniedz Pasūtītāja zaudējumu summu.
7.9. Par Līguma 6.6.punkta prasību neizpildīšanu Darbuzņēmējs maksā Pasūtītājam līgumsodu 10 % apmērā no Līguma summas un zaudējumus, kādi Pasūtītājam radušies, piesaistot citu darbu izpildītāju, ievērojot, ka līgumsods maksājams tikai tādā apmērā, kādā tas pārsniedz Pasūtītāja zaudējumu summu.
7.10. Darbuzņēmējs maksā līgumsodu 10 % apmērā no Līgumcenas, ja bez Pasūtītāja vainas ir atkāpies no Līguma vai, ja Pasūtītājs ir lauzis Līgumu vienpusējā kārtā tādēļ, ka Darbuzņēmējs nepilda līgumsaistības, tostarp, tādēļ, ka nav iesniedzis kādus no saistību izpildes garantijas vai apdrošināšanas dokumentiem, nav izpildījis Darbus Līgumā noteiktajā termiņā u.c. 
7.11. Ja būves ekspertīze vai inženierkonsultanta lēmums apstiprina Pasūtītāja norādītos defektus, Darbuzņēmējs sedz ar būves ekspertīzi vai inženierkonsultanta lēmuma pieņemšanu saistītos izdevumus.
7.12. Puses nav atbildīgas ja līgumsaistības netiek pildītas nepārvaramas varas apstākļu gadījumā, kas savukārt ir notikums, no kura nav iespējams izvairīties un kura sekas nav iespējams pārvarēt; Puse, kura atsaucas uz šādiem apstākļiem, līguma noslēgšanas brīdī notikumu nevarēja paredzēt; notikums nav radies attiecīgās Puses vai tās kontrolē esošas personas rīcības dēļ; notikums saistību izpildi padara ne tikai apgrūtinošu, bet neiespējamu, attiecīgā Puse par līgumsaistību izpildes neiespējamību nepārvaramas varas apstākļu dēļ rakstiski informē otru 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
7.13. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesību no otras Puses pieprasīt zaudējumu atlīdzināšanu vai kompensāciju par jebkura veida zaudējumiem.
VIII. LĪGUMA DARBĪBAS LAIKS, GROZĪJUMI, IZBEIGŠANA
8.1. Līgums stājas spēkā ar brīdi, kad to parakstījušas abas Līguma Puses un darbojas līdz brīdim, kad Puses ir izpildījušas  ar Līgumu saistītos pienākumus un ir parakstīts Darbu pieņemšanas – nodošanas akts. Līgums ir saistošs līdz tajā paredzēto saistību pilnīgai un pienācīgai izpildei.
8.2. Ja līgumsaistības netiek pildītas, otrai Pusei ir tiesības vienpusējā kārtā nekavējoties lauzt Līgumu, paziņojot attiecīgajai Pusei par to rakstveidā, uzliekot par pienākumu vainīgajai Pusei samaksāt līgumsodu un segt visus zaudējumus, kas radušies attiecīgās Puses līgumsaistību neizpildes rezultātā.
8.3. Pasūtītājs ir tiesīgs vienpusējā kārtā izbeigt Līgumu, ja Darbuzņēmējs nav izpildījis Darbus Līgumā noteiktajā termiņā vai nav izpildījis tam ar Līgumu noteiktos pienākumus, t.sk., Līgumā noteiktajā laikā nav iesniedzis atbildības apdrošināšanas dokumentus un līgumsaistību izpildes nodrošinājuma garantijas dokumentus.
8.4. Darbuzņēmējs 5 (piecu) darba dienu laikā no Pasūtītāja paziņojuma, par Līguma laušanu, saņemšanas dienas samaksā Pasūtītājam līgumsodu saskaņā ar Līguma noteikumiem.
8.5. Līguma laušanas gadījumā, Darbuzņēmējs, Pasūtītāja noteiktajā datumā, pārtrauc darbus, veic visus pasākumus, lai Objekts un Darbi tiktu atstāti nebojātā, drošā stāvoklī, sakopj Objektu, nodod Pasūtītājam ar Darbiem saistītos dokumentus, nodrošina, ka tā personāls atstāj Objektu. Par Objekta nodošanu Pasūtītājam Puses sastāda attiecīgu aktu.
8.6. Līguma izbeigšanas vai laušanas gadījumā, Puses sastāda aktu par faktiski veikto darbu apjomu un to vērtību. Pasūtītājs pieņem darbus tādā apjomā, kādā tie ir faktiski veikti, ja tos objektīvi ir iespējams pieņemt un tie ir turpmāk izmantojami. Darbuzņēmēja neierašanās nekavē akta sastādīšanu, un uzskatāms, ka Darbuzņēmējs piekritis aktā norādītajam.
8.7. Ja Pasūtītājs apgrūtina vai liedz Darbuzņēmējam Līgumā noteikto saistību izpildi, Darbuzņēmējs var vienpusēji lauzt Līgumu pie nosacījuma, ka Pasūtītājs 10 (desmit) dienu laikā no attiecīga Darbuzņēmēja paziņojuma saņemšanas dienas nav novērsis šķēršļus Līgumā noteikto Darbuzņēmēja saistību izpildei.
8.8. Līgumu iespējams grozīt, izbeigt vai atzīt par spēkā neesošu, pamatojoties uz  iemesliem, kas noteikti Latvijas Republikas normatīvajos aktos, Līgumā vai pēc Pušu vienošanās. Pušu starpā panāktas vienošanās ir spēkā  rakstveidā un abpusēji parakstītas.
8.9. Pasūtītājs ir tiesīgs vienpusējā kārtā atkāpties no Līguma pirms termiņa, nosūtot Darbuzņēmējam rakstveida paziņojumu, ja konstatētas Publisko iepirkumu likumā norādītās iepirkuma līguma izbeigšanas prasības, t.sk., ja Līguma izpildes laikā Darbuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šinī gadījumā tiek piemērota Publisko iepirkumu likumā noteiktā Iepirkuma līguma izbeigšanas kārtība. Pasūtītājs izpilda uz izbeigšanas brīdi pastāvošās saistības.
8.10. Līgumā noteiktajos gadījumos Līgums uzskatāms par izbeigtu ar laiku vai datumu, atbilstoši Puses rakstveida paziņojumā norādītajam. 

IX. APAKŠUZŅĒMĒJI
9.1. Darbuzņēmējs nav tiesīgs bez rakstiskas saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
9.2.2. tiek nomainīts apakšuzņēmējs, uz kura iespējām Darbuzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Darbuzņēmējs atsaucies, apliecinot savu atbilstību iepirkumā noteiktajām prasībām.
9.3. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma noteikumiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5. Ja Darbuzņēmējs piesaistījis apakšuzņēmēju/apakšuzņēmējus Darbuzņēmējam ir pienākums līgumā/līgumos ar apakšuzņēmējiem ievērot Ministru kabineta noteikumos Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” noteikto, t.sk., bet ne tikai, samaksas un darbu pieņemšanas kārtību.

X. KONFIDENCIALITĀTE
10.1. Darbuzņēmējs apņemas ievērot konfidencialitāti, tajā skaitā:
10.1.1. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, tostarp tehniska, komerciāla un jebkāda cita rakstura informāciju par Pasūtītāja darbību, kas kļuvusi Darbuzņēmējam pieejama Līguma izpildes gaitā;
10.1.2. bez Pasūtītāja rakstveida piekrišanas nepubliskot vai jebkādā citā veidā trešajām personām, tostarp plašsaziņas līdzekļiem, nesniegt informāciju vai nepaust viedokli par Līguma izpildes gaitu. Darbuzņēmējs nodrošina, ka tā apakšuzņēmēji un darbinieki ievēro un izpilda minēto nosacījumu.
10.2. Pasūtītājs apņemas ievērot konfidencialitāti un bez Darbuzņēmējs rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kurus pirms Līguma noslēgšanas Darbuzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, par komercnoslēpumu netiek noteikta informācija, kas saistīta ar Līguma priekšmetu un tā izpildes rezultātu.
10.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
10.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
10.5. Ja Līguma parakstīšanas brīdī un visā Līguma darbības laikā Pusēm ir pieejami vai tiek iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, tostarp, Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) prasības un citu tiesību aktu prasības, kas regulē personas datu apstrādes atbilstību normatīvajām prasībām. Puses apliecina, ka veic personas datu apstrādi tikai Līgumā paredzētajiem mērķiem, tam nepieciešamajā apjomā un nodrošina šo personas datu apstrādes drošību un aizsardzību, to neizpaušanu trešajām personām, izņemot  personām, ko Puses iesaista Līguma izpildē, tādā apjomā, kādā informācija ir nepieciešama līgumsaistību izpildei; un valsts iestādēm, normatīvajos aktos noteiktajos gadījumos un kārtībā, uzņemoties atbildību par visiem zaudējumiem, kas varētu rasties kādai no Pusēm, ja otra Puse pārkāpj vai neievēro Līgumā noteikto apņemšanos attiecībā uz personas datu apstrādi un aizsardzību. Personas datu, kuru apstrādi Puses veic, pamatojoties uz Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiska rakstura pamats.

XI. PĀRĒJIE NOTEIKUMI
11.1. Parakstot Līgumu, Puses apliecina, ka ir iepazinušās ar tā saturu un pilnīgi vienojušās par visiem Līguma nosacījumiem, atzīst Līgumu par pareizu un abpusēji izdevīgu. 
11.2. Pusēm nav tiesību sniegt trešajām personām informāciju, kas tām taptu zināma Līguma darbības laikā.
11.3. Puses nodrošina informācijas saņemšanu juridiskajā vai elektroniskā pasta adresē un apņemas 5 (piecu) dienu laikā paziņot viena otrai par savu rekvizītu (nosaukuma, adreses, u.tml.) un kontaktpersonu informācijas izmaiņām.
11.4. Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu 7. (septītajā) dienā pēc tās nosūtīšanas uz Puses juridisko adresi. Elektroniskā pasta vēstule tiek uzskatīta par saņemtu nākamajā darba dienā pēc tās nosūtīšanas attiecīgajai Pusei.
11.5. Ar Līguma noslēgšanas brīdi zaudē spēku visas iepriekšējās vienošanās rakstiskas vai mutiskas attiecībā ar šā Līguma priekšmetu, ja tādas bijušas starp Pusēm.
11.6. Nodaļu nosaukumi Līgumā izmantoti tikai ērtības labad un šī iemesla dēļ neietekmē tā satura skaidrojumu. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
11.7. Līgums sastādīts latviešu valodā, ar šādiem Līguma pielikumiem: [..]. 

XII. PUŠU REKVIZĪTI UN PARAKSTI

PASŪTĪTĀJS	                       DARBUZŅĒMĒJS
	Dzīvojamās mājas, [..] dzīvokļu īpašnieku kopības pārstāve SIA “Daugavpils dzīvokļu un komunālās saimniecības uzņēmums”
	

	reģ. Nr. 41503002485
	

	Liepājas iela 21, Daugavpils, LV-5417
	

	Banka: AS “Swedbank”
	

	SWIFT kods: HABALV22
	

	IBAN: LV08HABA0551002430596
	

	tālr. +371 80007287
	

	e-pasts: pasts@ddzksu.lv  
	

	
	

	
	







7.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

PRETENDENTA (APAKŠUZŅĒMĒJA) PIEREDZES APRAKSTS

	Nr.
p.k.
	Īss līguma priekšmeta apraksts, tehniskais rādītājs
	Attiecīgo darbu apjoms, līgumsumma
	Līguma izpildes gads vai laikposms (no-līdz)
	Darbu pasūtītājs, kontaktpersona

	1. 
	
	
	
	

	2. 
	
	
	
	

	3. 
	
	
	
	

	4. 
	...
	
	
	





	Vārds, uzvārds, amats
	

	Paraksts
	

	Datums
	







8.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

SPECIĀLISTA KVALIFIKĀCIJAS APRAKSTS

Es, _____________ (speciālista vārds, uzvārds), lai apliecinātu savu atbilstību iepirkuma “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, identifikācijas Nr. SIA DDzKSU 2025/006M, nolikumā noteiktajām kvalifikācijas prasībām, iesniedzu sekojošu savu aprakstu.

Ar šo es apstiprinu, ka man ir sekojoša profesionālā kvalifikācija:
	Nr. p.k.
	Profesionālu kvalifikāciju apliecinoša dokumenta nosaukums
	Profesionālu kvalifikāciju apliecinoša dokumenta Nr.
	Profesionālu kvalifikāciju apliecinoša dokumenta piešķiršanas brīdis (gads, mēnesis, datums)

	1.
	
	
	



Ar šo es apņemos, ja pretendentam _____________ (pretendenta nosaukums), reģistrācijas Nr. (pretendenta reģistrācijas Nr.) tiks piešķirtas līguma slēgšanas tiesības iepirkumā “Dzīvojamās mājas Viršu ielā 46, Daugavpilī, piesaistīta zemesgabala teritorijas labiekārtošana ar asfaltbetona seguma atjaunošanu, autostāvvietas ierīkošanu un apgaismojuma tīklu izbūvi”, identifikācijas Nr. SIA DDzKSU 2025/006M, un noslēgts līgums ar pretendentu kā atbildīgais būvdarbu vadītājs, kurš ir tiesīgs veikt ceļu būvdarbu vadīšanu/ elektroietaišu izbūves darbu vadīšanu līdz 1 kV, strādāt pie iepirkuma līguma izpildes.
Es, apakšā parakstījies, apliecinu, ka iepriekš minētā informācija ir patiesa.


2025.gada ___._____________			__________________________________
					(paraksts, tā atšifrējums vai elektroniskais paraksts)



9.PIELIKUMS iepirkuma nolikumam 
Dzīvojamās mājas Viršu ielā 46, Daugavpilī,
piesaistīta zemesgabala teritorijas labiekārtošana
ar asfaltbetona seguma atjaunošanu, autostāvvietas ierīkošanu
un apgaismojuma tīklu izbūvi
Identifikācijas numurs SIA DDzKSU 2025/006M

PIEDĀVĀTO GAISMEKĻU APRAKSTS

Pretendents norāda informāciju par gaismekļiem, kuri nepieciešami tehniskajā specifikācijā norādīto būvdarbu veikšanai, norādot gaismekļu piegādātāju vai ražotāju, izcelsmes vietu, kā arī katra gaismekļa kalpošanas laiku un lumenu saglabāšanas līmeni:

	Tehniskā specifikācija
	Pretendenta piedāvājums

	Gaismeklis
	Daudzums (gb)
	Gaismekļa apraksts
	Gaismekļa ražotājs
	Modeļa identifikators
	Šie rādītāji tiks vērtēti vērtēšanas kritērijos

	
	
	
	
	
	Gaismekļa kalpošanas laiks
	Gaismekļa lumenu saglabāšanas līmenis

	
	
	
	
	
	
	






	Vārds, uzvārds, amats
	

	Paraksts
	

	Datums

